Lindsay Lohan

Lindsay Morgan Lohan (sündinud Lindsay Dee Lohan; 2. juulil 1986 New Yorgis) on USA näitleja, modell ja laulja.

 Lapsepõlv 

Lohan sündis 1986. aastal New Yorgis ja tema lapsepõlv möödus Cold Spring Harboris.

Lindsay on Donata (hüüdnimi Dina; sündinud Sullivan) ja Michael Lohani vanim laps. Tal on kolm nooremat õde ja venda, kes kõik on olnud kas modellid või näitlejad: Michael Jr. (mängis ka filmis "Nagu kaks tilka vett"), Aliana (hüüdnimi Ali) ja Dakota (hüüdnimi Cody).

Lohan on iiri-itaalia päritolu ja ta sai katoliikliku kasvatuse. Ta käis kuni 11. klassini Cold Spring Harbori keskkoolis, kus tal läks väga hästi matemaatikas ja loodusteaduses. Seejärel oli ta koduõppel. 

Lindsay vanemad abiellusid 1985, kolisid lahku, kui tüdruk oli kolmeaastane, ja hakkasid hiljem jälle koos elama. 2005. aastal kolisid nad taas lahku. Keerulisele suhtele otsustasid nad viimaks lõpu teha 2007. aastal. Lindsay isa Michael on endine Wall Streeti börsimaakler ja ärimees. Ema oli tantsija ja laulja.

 Lapsnäitleja 

Lohan alustas esinemisi modellina kolmeaastaselt telereklaamides. Ta osales rohkem kui 60 reklaamklipis. 

Mõne aja pärast märgati ta näitlejavõimeid ning 1996. aastal sai ta osa telesarjas "Another World". 

 Filminäitleja 

1998. aastal mängis ta Disney stuudio filmis "The Parent Trap" ("Nagu kaks tilka vett"), mis oli uustöötlus samanimelisest 1961. aasta filmist. Filmis mängis ta kaksikõdesid, kes pidasid salanõu oma lahkuläinud vanemate taas kokkuviimiseks.

Järgmine kinofilm valmis alles 2003. Seegi oli uustöötlus, seekord 1976. aasta filmist "Freaky Friday", mis kujunes tema läbimurdeks suurele ekraanile. Vahepeal oli ta mänginud Disney telekanali filmides "Life-Size" ja "Get a Clue".

 Lauljakarjäär 

2002. aastal sõlmis Lohan lepingu firmaga Estefan Enterprises viie albumi väljaandmiseks. Filmis "Freaky Friday" esitas ta loo "Ultimate". Samuti esines ta filmides "Confessions of a Teenage Drama Queen" ja "Mean Girls". 

Tema debüütplaat "Speak" ilmus 2004. aasta detsembris.

 Isiklikku 
Tal on vend Dakota.

Tema abikaasa on Bader Shammas.  Nad elavad Dubais. Neil on poeg Luai (sündis juulis 2023).

 Filmograafia 

AastaFilmEestikeelne pealkiriRollMärkused1996–1997"Another World" (teleseriaal)1998"The Parent Trap""Nagu kaks tilka vett"Hallie Parker / Annie Jamestäielik tiitel "Disney's The Parent Trap" 2000 "Life-Size" (TV) "Elav nukk" Casey Mitchell2000"Bette" (teleseriaal)Rose #12002"Get a Clue" (TV)"Mõtle midagi välja"Lexy Gold2003"Freaky Friday""Raju reede"Anna Coleman2004"Confessions of a Teenage Drama Queen""Teismelise draamakuninganna ülestunnistused"Mary Elizabeth "Lola" Cep2004"Mean Girls""Õelad tüdrukud"Cady Heron2005"Herbie: Fully Loaded""Põrnikas Herbie: pedaal põrandasse"Maggie Peyton2006"Just My Luck""Mul lihtsalt veab"Ashley2006"A Prairie Home Companion""Preeriakodu kaaslane"Lola Johnson2006"Bobby""Bobby"Diane2007"Chapter 27"Mark David Chapmani sõbranna 2007  "Georgia Rule"  "Georgia reegel"  Rachel Wilcox   2007  "I Know Who Killed Me"  "Ma tean, kes mu tappis"  Aubrey Fleming / Dakota Moss  2009  "Labor Pains"  "Sünnitusvalud"  Thea Clayhill  2010  "Machete"  "Machete"  April Benz 2013"Scary movie 5""Õudne film 5"Lindsay

 Diskograafia 

"Speak" (2004)
"A Little More Personal (Raw)" (2005)

 Välislingid 
Koduleht
Lindsay Lohani fännisait

Kategooria:Ameerika Ühendriikide näitlejad
Kategooria:Ameerika Ühendriikide lauljad
Kategooria:Sündinud 1986